Diari Oficial de la Generalitat Valenciana


Sumari del DOGV 5045, del 08-07-2005 (2005/7482)

ORDE de 15 de juny de 2005, del conseller de Justícia i Administracions Públiques, per la qual s'aproven els Protocols Operatius del Servici .112 Comunitat Valenciana..
------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7482


Data del document
:   15-06-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Centre de Coordinació d'Emergències
    * policia
    * telèfon
    * primers auxilis
    * legislació
    * protecció civil
    * incendi

ORDE de 15 de juny de 2005, del conseller de Justícia i Administracions Públiques, per la qual s'aproven els Protocols Operatius del Servici ?112 Comunitat Valenciana?. [2005/7482]
  
El Consell de les Comunitats Europees va adoptar una Decisió relativa a la creació d'un número únic europeu de telefonades d'urgències, que establix l'obligació per als Estats membres d'introduir el número telefònic 112 com a número únic d'atenció de telefonades d'urgència en les xarxes telefòniques públiques, xarxes digitals de servicis integrats i en les de servicis públics mòbils.
  
En conseqüència, el Consell de Ministres, va aprovar el Reial Decret 903/1997 que regula l'aplicació de la Decisió a l'Estat espanyol. Segons el que establix el RD el número telefònic 112 podrà ser utilitzat pels ciutadans per a requerir, en casos de necessitat urgent, l'assistència dels servicis públics competents en matèria d'atenció d'urgències sanitàries, d'extinció d'incendis i salvament, de seguretat ciutadana i, per possible necessitat de coordinar les anteriors, de protecció civil.
  
En l'article 5 de l'esmentat Reial Decret, s'establix que la prestació del servici d'atenció de telefonades d'urgència 112 serà duta a terme per les comunitats autònomes i, per tant, caldrà crear centres capaços de rebre i atendre les telefonades d'urgència.
  
La Generalitat Valenciana és l'entitat prestatària del servici del telèfon únic d'urgències europeu 112 a l'àmbit territorial de la Comunitat Valenciana. Esta funció es duu a terme al Centre de Coordinació d'Emergències de la Direcció General d'Interior, pertanyent a la Conselleria de Justícia i Administracions Públiques.
  
D'acord amb l'article 15, apartat 1, de la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana, els protocols operatius, com a instruments bàsics d'actuació dels Centres de Coordinació d'Emergències de la Generalitat Valenciana i del Comandament Únic, s'elaboraran per a desplegar les mesures a adoptar i els criteris per a la mobilització dels recursos davant determinats incidents d'entitat menor o fases d'emergències.
  
Elaborats els protocols operatius del Servici ?112 Comunitat Valenciana- per la Direcció General d'Interior, de la Conselleria de Justícia i Administracions Públiques de la Generalitat Valenciana, i informats favorablement pel Ple de la Comissió de Protecció Civil de la Comunitat Autònoma en la reunió del dia 8 de març de 2005,
  
ORDENE
  
Article únic
  
Aprovar els protocols operatius del Servici ?112 Comunitat Valenciana?.
  
València, 15 de juny de 2005
  
El conseller de Justícia i Administracions Públiques